b'\n_START_ARTICLE_\nBufni\xc8\x9b\xc4\x83\n_START_SECTION_\nCaractere generale\n_START_PARAGRAPH_\nBufni\xc8\x9ba are dimensiuni relativ mari, ajung\xc3\xa2nd la peste 61 cm si 170 cm anvergura aripilor. Bufni\xc8\x9ba este cea mai mare pas\xc4\x83re r\xc4\x83pitoare de noapte, ajung\xc3\xa2nd la \xc3\xaen\xc4\x83l\xc8\x9bimea cuprins\xc4\x83 \xc3\xaentre 15 \xc8\x99i 61 cm. Este o pas\xc4\x83re impresionant\xc4\x83, care a dat na\xc8\x99tere la numeroase povestiri \xc8\x99i legende.  _NEWLINE_Corpul bufni\xc8\x9bei este rotund, acoperit de un penaj bogat, cu un cap mare la care se remarc\xc4\x83 2 ochi rotunzi galbeni-portocalii ce ocup\xc4\x83 jum\xc4\x83tate din m\xc4\x83rimea capului._NEWLINE_Bufni\xc8\x9ba este singura pas\xc4\x83re care are ochii situa\xc8\x9bi pe partea anterioara a capului. Spre deosebire de ai oamenilor, ace\xc8\x99tia sunt fic\xc8\x99i. Din aceast\xc4\x83 cauz\xc4\x83 are un g\xc3\xa2t scurt, dar foarte flexibil, pe care \xc3\xael poate \xc3\xaentoarce \xc3\xaen aproape toate p\xc4\x83r\xc8\x9bile.\n_START_SECTION_\nHrana\n_START_PARAGRAPH_\nV\xc3\xa2neaz\xc4\x83 numai noaptea, zbur\xc3\xa2nd f\xc4\x83r\xc4\x83 zgomot, la distan\xc8\x9be de p\xc3\xa2n\xc4\x83 la 15 km de cuib, acoperind prin urmare cca. 700 km p\xc4\x83tra\xc8\x9bi. Cu toate acestea, densitatea acestor p\xc4\x83s\xc4\x83ri poate fi mult mai mare, dac\xc4\x83 exist\xc4\x83 hran\xc4\x83 suficient\xc4\x83. Ca \xc8\x99i popula\xc8\x9biile de vulpi \xc8\x99i pisici s\xc4\x83lbatice \xc8\x99i popula\xc8\x9bia de bufni\xc8\x9be depinde direct de popula\xc8\x9biile de roz\xc4\x83toare (\xc8\x99oareci, \xc8\x99obolani, iepuri, bizami etc). La nevoie se hr\xc4\x83ne\xc8\x99te \xc8\x99i cu insecte._NEWLINE_Se hr\xc4\x83ne\xc8\x99te cu \xc8\x99oareci, crabi, broa\xc8\x99te, lilieci mici, insecte, \xc8\x99erpi, \xc8\x99op\xc3\xa2rle sau chiar iepuri. Nu are mul\xc8\x9bi du\xc8\x99mani, pentru c\xc4\x83 iese noaptea \xc8\x99i este bine camuflat\xc4\x83 de culorile penelor.\n_START_SECTION_\nImportan\xc8\x9ba\n_START_PARAGRAPH_\nDe\xc8\x99i aceast\xc4\x83 pas\xc4\x83re \xc8\x99i-a atras un renume negativ din cauza sunetului lugubru, asem\xc4\x83n\xc4\x83tor cu un vaiet, ea este foarte folositoare, v\xc3\xa2n\xc3\xa2nd \xc3\xaentr-un an aproximativ 10 000 de \xc8\x99oareci care, \xc3\xaenmul\xc8\x9bindu-se, ar consuma cantit\xc4\x83\xc8\x9bi uria\xc8\x99e de hran\xc4\x83 \xc8\x99i ar duce la r\xc4\x83sp\xc3\xa2ndirea multor boli.\n_START_SECTION_\nReproducerea\n_START_PARAGRAPH_\nTr\xc4\x83ie\xc8\x99te singur\xc4\x83 \xc3\xaen cuiburi construite \xc3\xaen crengile sau scorburile copacilor \xc8\x99i pe p\xc4\x83m\xc3\xa2nt, \xc3\xaen regiuni st\xc3\xa2ncoase.\n_START_SECTION_\nR\xc4\x83sp\xc3\xa2ndirea\n_START_PARAGRAPH_\nDatorit\xc4\x83 capacit\xc4\x83\xc8\x9bii de adaptare at\xc3\xa2t la clima cald\xc4\x83 c\xc3\xa2t \xc8\x99i la cea rece, bufni\xc8\x9ba poate fi \xc3\xaent\xc3\xa2lnit\xc4\x83 pe \xc3\xaentreg globul p\xc4\x83m\xc3\xa2ntesc, excep\xc8\x9bie f\xc4\x83c\xc3\xa2nd Antarctica.Bufni\xc8\x9ba este r\xc4\x83sp\xc3\xa2ndit\xc4\x83 \xc3\xaen Eurasia \xc8\x99i nordul Africii, buha se g\xc4\x83se\xc8\x99te la noi mai ales \xc3\xaen Lunca Dun\xc4\x83rii \xc8\x99i zonele de c\xc3\xa2mpie, mai bogate \xc3\xaen roz\xc4\x83toare.'